[Foto’s] Só het Kaapstad gelyk in 1900Vars kruie op die straat, 1945 (Foto: Flickr) Woodstock het nog ŉ swemstrand gehad, ŉ trem het deur die stad geloop en daar was nie ŉ enkele sakegebou in die hele Wynberg-hoofstraat nie. Dít was die pragtige Moederstad meer as ŉ eeu gelede. Dit het egter alles verander en Kaapstad word geken aan sy besige strate en hoë geboue. Die stad is in Julie aangewys as die wenner in die kategorie “Top stede in Afrika en die Midde-Ooste” in die Travel & Leisure 2016 Wêreld se beste-toekennings tydens ŉ geleentheid in New York. Hy het ook die negende plek gehaal in die kategorie beste stede in die wêreld. “Die Moederstad doen alles om plaaslike en internasionale besoekers te lok, en ontvang toekennings van dwarsoor die wêreld vir haar besonderse skoonheid en toeriste-aantreklikhede,” het Garreth Bloor, burgemeesterskomiteelid van Kaapstad, gesê. VoiceMap, ŉ app vir slimfone, het op sy Facebook-blad ŉ klomp ou foto’s van dié stad gedeel. Besoek VoiceMap op Facebook.